**Soçi İmeretinski limanı** — Soçi şəhərinin Adler rayonu ərazisində dəniz limanı. Liman Qara dəniz sahilində yerləşir. Olimpiya obyektlərinin tikintisi və Soçi şəhərinin dağ-iqlim kurortu kimi inkişafı məqsədi ilə tikilmişdir. Bu Rusiyada postsovet dövründə yanalma və dalğadan mühafizə strukturlarının vahid kompleksi kimi tikilmiş ilk universal yük limanıdır.

Liman İmereti ovalığında, olimpiya obyektlərinin tikintisində lazımi materiallarla, o cümlədən sement, çınqıl, qum və çınqıl kimi inert materiallarla təmin etmək üçün tikilib. Mzımta çayının mənsəbinin yaxınlığındadır. Liman 2012-ci ildə istifadəyə verilib.

Limanın tikintisi
-----------------

Gələcək limanının sahəsi Mzımtanın mənsəbindəki bir çimərlik idi. Qolubaya küçəsi boyunca yerləşən ərazinin təmiz dənizi suyu həm turistləri, həm də yerli sakinləri cəlb edirdi.

Limanın tikintisi əvvəldən dövlət-özəl tərəfdaşlıq əsasında nəzərdə tutulmuşdu. Dövlət tərəfindən sifarişçilər Dəniz və Çay Nəqliyyatı üzrə Federal Agentlik və FSUE "Rosmorport" idi. Özəl şirkətlər isə- "Basic Element" şaxələndirilmiş holdinqinin tikinti sektorunun bir hissəsi olan Transstroy korporasiyası idi. Əvvəlcə limanın tikintisinə qoyulan investisiyaların 20 milyard rubl planlşadırılmışdı. Liman 10 milyon ton yükün daşınması üçün nəzərdə tutulurdu.

Mzımta çayının mənsəbi yaxınlığında ilk yük sahəsinin tikintisinə 2008-ci ildə başlanıldı. Tikintinin başa çatdırılması 2010-cu ilin dekabrında planlaşdırılırdı. Lakin 2009-cu il dekabrın 14-nə keçən gecə baş verən tufan limana böyük zərər vurdu və aşılış vaxtı 2012-ci ilə təxirə salındı.

Limanın fəaliyyəti
------------------

İlk liman kranları 2010-cu ilin martında dəniz yolu ilə limana gətirilib. Bunlar Liebher firmasına məxsus olan dən dörd yeni mobil liman kranı idi: 1 LHM-280 və 3 LHM-180 kranı.

Kranlar Avstriyanın Nensinq şəhərində yığılaraq quru yolu ilə Konstansa limanına (Rumıniya) çatdırılıb. Sonra iki gün ərzində üzən bərdə kranlar martın 20-də Soçiyə aparılıb. Dənizlə çatdırılma diqqətlə hazırlanmış marşrut və hava şəraitinin təhlili sayəsində uğurlu olmuşdur

. 2010-cu ilin yayından etibarən liman toplu materialları olan kiçik gəmiləri qəbul etdi və avqust ayında ilk böyük ölçülü yükünü — təxminən 130 ton ağırlığında Adler İES-in enerji bloklarından biri üçün generatoru qəbul etdi. Bundan əlavə, gəmiyə 200 ton müvafiq avadanlıq, o cümlədən 56 ton ağırlığında bir turbin gətirildi.

İstinadlar
----------

1. ↑  "Постановление от 29 декабря 2007 года N 991: "О Программе строительства олимпийских объектов и развития города Сочи как горноклиматического курорта" (с изменениями на 20 июня 2011 года)". 2014-07-05 tarixində arxivləşdirilib. İstifadə tarixi: 2021-10-31.
2. ↑  "Грузовой порт "Имеретинский" в Сочи - строительство завершено!" (rus). Транспортный портал. 2012-10-02 tarixində arxivləşdirilib. İstifadə tarixi: 2012-08-18.
3. ↑  "Порт станет мариной". 2021-11-04 tarixində arxivləşdirilib. İstifadə tarixi: 2021-10-31.
4. ↑  "Строительство порта "Сочи-Имеретинский" официально завершено". 2016-03-13 tarixində arxivləşdirilib. İstifadə tarixi: 2021-10-31.
5. ↑  "Инвестиции в строительство двух грузовых терминалов в Сочи превысят 20 млрд рублей" (rus). Интерфакс. İstifadə tarixi: 2012-08-16.[*ölü keçid*]
6. ↑  "В Имеретинской бухте шторм разрушил строящийся порт". 2011-12-09 tarixində arxivləşdirilib. İstifadə tarixi: 2021-10-31.
7. ↑  "В Сочи доставлено крановое оборудование Liebherr для первой очереди порта" (rus). Сайт компании Базовый элемент. 2012-10-02 tarixində arxivləşdirilib. İstifadə tarixi: 2012-08-16.
8. ↑  "Порт Сочи Имеретинский принял первый негабаритный груз" (rus). Транспортный портал. İstifadə tarixi: 2012-08-16.[*ölü keçid*]